
Mae’r ddogfen hon ar gael yn Saesneg. This document is available in English.


PROFFIL Y RÔL
	
	

	Teitl y Rôl:
	Swyddog Cymorth Sicrwydd a Chydymffurfiaeth 

	Gradd:
	6SO1

	Yn atebol i:
	Uwch-swyddog Sicrwydd a Chydymffurfiaeth 

	Yn gyfrifol am:
	Amherthnasol

	Cydgysylltu â:
	Swyddogion yr Heddlu, Staff yr Heddlu, Y Cyhoedd, Sefydliadau Allanol, Asiantaethau a Phartneriaethau, Aelodau Seneddol a Llywodraeth Cymru

	Lefel Fetio Ofynnol:
	MV/SC – Fetio Rheoli a Chliriad Diogelwch

	Dyddiad Cyhoeddi:
	Awst 2026 




	Diben y Rôl

	Bydd y Swyddog Cymorth Sicrwydd a Chydymffurfiaeth yn darparu gwasanaeth o safon sy'n canolbwyntio ar y cwsmer i aelodau o'r cyhoedd sy'n cysylltu â Chomisiynydd yr Heddlu a Throseddu. Bydd deiliad y rôl yn ymchwilio i sylwadau a chwynion gan y cyhoedd ac yn ymateb iddynt, gan gydgysylltu â swyddogion a staff perthnasol yn Heddlu De Cymru pan fo hynny'n briodol, ac ymgysylltu â chydweithwyr yn swyddfa Comisiynydd yr Heddlu a Throseddu ac uwchgyfeirio achosion mwy difrifol a chymhleth yn ôl yr angen. 

Bydd y Swyddog Cymorth Sicrwydd a Chydymffurfiaeth yn gyfrifol am gynnal asesiad cychwynnol o Geisiadau am Hawl Mynediad i Bwnc a dderbynnir gan y tîm Sicrwydd a Chydymffurfiaeth, gan sicrhau bod hawl gyfreithiol i gael gafael ar y ddogfennaeth ac adnabod y sawl sy'n gwneud ceisiadau. 

Bydd y Swyddog Cymorth Sicrwydd a Chydymffurfiaeth yn helpu Comisiynydd yr Heddlu a Throseddu wrth gyflawni ei swyddogaethau statudol, gan roi pwyslais arbennig ar ymdrin â chwynion a wneir yn erbyn yr heddlu ynghyd ag adolygiadau statudol, hapsamplu cwynion, ac agweddau ar system ddisgyblu'r heddlu sy'n dod o fewn cylch gwaith y Comisiynydd. 

Yn unol â chyfarwyddyd y Pennaeth Sicrwydd a Chydymffurfiaeth, bydd y Swyddog Cymorth yn adolygu tudalennau gwe sy'n ymwneud â gweithgareddau llywodraethu a chydymffurfio a’u cynnal a chadw, gan sicrhau eu bod yn parhau i fod yn gywir o safbwynt deddfwriaeth a’u bod yn cydymffurfio â safonau darllenadwyedd a dealltwriaeth. 

Bydd deiliad y swydd yn rhoi cyngor a chymorth o ansawdd uchel mewn perthynas â phob elfen ar y gweithgareddau llywodraethu a chydymffurfio a gynhelir gan y tîm Sicrwydd a Chydymffurfiaeth, gan sicrhau cydymffurfiaeth statudol a chyfansoddiadol. 


	Prif Gyfrifoldebau 
	

	
	 Cyngor ac Arweiniad 
· Brysbennu, cydnabod a monitro gohebiaeth sy’n dod i mewn, asesu’r risgiau cysylltiedig, a chofnodi cyfathrebiadau yn unol â’r gweithdrefnau safonol. 
· Pan fo angen, cydgysylltu â swyddogion a staff perthnasol yn Heddlu De Cymru a chydweithwyr ym mhob rhan o swyddfa Comisiynydd yr Heddlu a Throseddu wrth ymchwilio i faterion/problemau er mwyn cymryd a/neu gynghori ar gamau priodol o fewn y cylch gwaith, a chynnig atebion priodol. 
· Gwneud gwaith ymchwil er mwyn paratoi ymatebion o ansawdd uchel i aelodau o'r cyhoedd, gan roi cyngor ac arweiniad dros y ffôn, wyneb yn wyneb (gan gynnwys mewn digwyddiadau lle bydd angen ymgysylltu â'r cyhoedd), a thrwy e-bost a’r post. 
· Bydd angen ymchwilio i sefyllfaoedd a’u hadolygu o ran cydymffurfiaeth. 
· Ymateb i ymholiadau a uwchgyfeirir gan aelodau'r cyhoedd.
· Gwneud gwaith rheoli achosion mewn perthynas ag adolygu cwynion a wneir yn erbyn yr heddlu, gan gynnwys cyfathrebu ag ymgeiswyr, cadw cofnodion priodol a gwneud argymhellion priodol ar gyfer gweithredu. 
· Wrth ymateb i geisiadau am hawl mynediad i bwnc, bydd deiliad y rôl yn helpu i asesu ceisiadau, yn dod o hyd i'r holl ddogfennaeth berthnasol, ac yn gwneud golygiadau lle bo angen ac yn ôl y cyfarwyddwyd, gan ddefnyddio meddalwedd drwyddedig a sicrhau mai dim ond gwybodaeth sy'n berthnasol i'r unigolyn sydd wedi cyflwyno’r cais a rennir. 
· Gweithio ar y cyd ag aelodau o'r tîm Safonau Ansawdd a Chydymffurfiaeth i gyflawni ystod o swyddogaethau llywodraethu a chydymffurfio mewnol yn ogystal â swyddogaethau statudol sy'n ymwneud â chwynion yn erbyn yr heddlu, adolygiadau statudol a system ddisgyblu'r heddlu. 

Ymchwil / Ymchwilio
· Ymchwilio i ddeddfwriaeth/materion cymhleth/sensitif/dadleuol pwnc penodol - byddai hyn yn cynnwys ymgysylltu/ymgynghori â'r cyhoedd.
· Cyflwyno argymhellion yn ysgrifenedig ac ar lafar
· Cefnogi'r gwaith o ymchwilio i gwynion a wneir yn erbyn y Prif Gwnstabl a chwynion a gyflwynir gan aelodau o'r cyhoedd, swyddogion yr heddlu, neu staff am safonau ymddygiad a lefelau gwasanaeth. 
· Casglu a dadansoddi gwybodaeth a darparu canlyniadau i'w dadansoddi ymhellach 
· Gwneud ymchwiliadau i broblemau, ymholiadau a/neu sefyllfaoedd perthnasol 

Trefnu/Cynllunio
· Cynllunio a threfnu gwaith unigol a bennwyd ar eich cyfer 
· Creu, storio a diweddaru cofnodion mewnol
· Cydgysylltu ag aelodau eraill o'r tîm
· Cyfrannu at waith cynllunio pwnc/gweithredol/uned adrannol 
· Datblygu a gweithredu cynlluniau is-brosiectau
· Datblygu camau gweithredu sy'n cwmpasu’r byrdymor a'r tymor canolig a chytuno arnynt
· Trefnu ac amserlennu digwyddiadau/cyfarfodydd yn ôl cyfarwyddyd

Prosesau
· Addasu a mireinio gweithdrefnau ac arferion gwaith yn eich maes eich hun 
· Dilyn, creu, diwygio, gwella a sicrhau ansawdd prosesau i'w defnyddio gennych chi ac eraill 
· Creu, storio, cynnal a chadw, adalw a diweddaru cofnodion/data â llaw ac yn electronig ar systemau lleol a chenedlaethol os bydd angen

Rheoli Risgiau a Chydymffurfiaeth Gyfreithiol
· Nodi risgiau o fewn eich cylch gwaith eich hun 
· Nodi rheolaethau i liniaru risgiau a rhoi gwybod amdanynt
· Cydymffurfio â deddfwriaeth, gan roi sylw penodol i gyfrifoldebau sy'n ymwneud â diogelu data a rheoli gwybodaeth 

Gwasanaeth Cwsmeriaid a Chynrychiolaeth 
· Cyflwyno delwedd a gwasanaeth cadarnhaol i gwsmeriaid mewnol ac allanol
· Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel
· Cynnal cyfrinachedd mewn perthynas â materion diogelu data


	
	Yn ogystal, bydd yn rhaid i ddeiliad y swydd fod yn barod i ymgymryd â'r cyfryw ddyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd.


	Cymwysterau a Phrofiad 
	Hanfodol
· Rhaid meddu ar lefel dda o addysg hyd at lefel TGAU (A-C) o leiaf, sy'n cynnwys Mathemateg a Saesneg, neu allu dangos sgiliau a galluoedd cyfatebol. 

Dymunol
· Cymraeg Iaith Lefel 2 – Yn gallu deall hanfod sgwrs yn Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Yn gallu cyflwyno eich hun a phobl eraill yn ôl enw, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg.

	Sgiliau

	Hanfodol
· Rhaid meddu ar sgiliau cyfrifiadurol a'r gallu i ddefnyddio rhaglenni Microsoft. 
· Rhaid meddu ar sgiliau negodi a dylanwadu 
· Rhaid meddu ar sgiliau trefnu da 
· Rhaid bod yn ymwybodol o bwysigrwydd gwiriadau archwilio/cydymffurfio 
· Rhaid meddu ar ddealltwriaeth o bwysigrwydd prosesau sicrhau ansawdd a llywodraethu a sut y gall y rheini ysgogi gwelliant parhaus 
· Rhaid meddu ar sgiliau cyfathrebu ardderchog yn ysgrifenedig ac ar lafar 
· Rhaid dangos y gallu i ymchwilio i wybodaeth, ei choladu, ei dadansoddi a'i lledaenu 
· Rhaid meddu ar brofiad o weithio ar brosiectau 
· Rhaid gallu datblygu, monitro a rhoi systemau a gweithdrefnau ar waith a chynnal safonau ansawdd 

Dymunol
· Cymraeg Iaith Lefel 2 – Yn gallu deall hanfod sgwrs yn Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Yn gallu trosglwyddo galwadau ffôn yn Gymraeg. Yn gallu cyflwyno eich hun a phobl eraill yn ôl enw, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg.


	Gwybodaeth 
	Hanfodol

· Rhaid gallu dangos dealltwriaeth dda o waith Comisiynydd yr Heddlu a Throseddu a’r cyfrifoldebau statudol perthnasol 
· Rhaid meddu ar wybodaeth am faterion llywodraethiant corfforaethol sy'n effeithio ar sefydliadau mawr 
· Rhaid bod yn ymwybodol o’r ffordd o ymdrin â chwynion, gan gynnwys prosesau ymchwilio a datrys. 

Dymunol 
Mae gwybodaeth neu ddealltwriaeth o gylch gwaith statudol Comisiynydd yr Heddlu a Throseddu mewn perthynas â chwynion a wneir yn erbyn yr heddlu a systemau disgyblu yn ddymunol ond nid yw’n hanfodol. 


	Rhinweddau Personol

	Gwasanaethu'r Cyhoedd

	
	
Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd mwyaf iddynt
Sicrhau bod pob aelod o’r staff yn deall disgwyliadau, anghenion a phryderon cymunedau gwahanol, ac yn ceisio mynd i'r afael â nhw
Ennyn hyder y cyhoedd drwy ymgysylltu'n weithredol â chymunedau, partneriaid a rhanddeiliaid gwahanol 
Nodi'r ffordd orau o ddarparu gwasanaethau i gymunedau gwahanol
Deall safbwyntiau a blaenoriaethau partneriaid a chydweithio â nhw i ddarparu'r gwasanaeth cyffredinol gorau posibl i'r cyhoedd, gan ennyn hyder y cyhoedd


	
	Proffesiynoldeb

	
	Gweithredu ag uniondeb, yn unol â gwerthoedd Gwasanaeth yr Heddlu
Gweithredu ar eich menter eich hun i fynd i'r afael â materion, gan ddangos egni a phenderfyniad i wneud pethau.
Cymryd perchenogaeth dros ddatrys problemau, gan ddangos dewrder a gwydnwch wrth ymdrin â sefyllfaoedd anodd a allai fod yn heriol
Cynnal safonau proffesiynol, gan fod yn esiampl i eraill a herio ymddygiad amhroffesiynol neu wahaniaethol
Bod yn ddigyffro ac yn broffesiynol dan bwysau, gan leddfu gwrthdaro a bod yn barod i wneud penderfyniadau amhoblogaidd neu gymryd rheolaeth pan fo angen


	
	Arwain Newid

	
	
Yn gadarnhaol am newid, gan ymaddasu i amgylchiadau sy'n newid ac annog hyblygrwydd ymhlith eraill
Nodi a gweithredu gwelliannau i'r broses o ddarparu gwasanaethau, gan ymgysylltu â phobl yn y broses newid a'u hannog i gyfrannu syniadau
Dod o hyd i ffyrdd mwy cost-effeithiol o wneud pethau, gan ddefnyddio dull arloesol o ddatrys problemau ac ystyried opsiynau amgen
Gofyn am adborth a gweithredu arno, gan ddysgu o brofiad a pharhau i ddatblygu eich sgiliau a'ch gwybodaeth broffesiynol eich hun


	
	Arwain Pobl

	
	
Ysbrydoli pobl i gyflawni nodau heriol, gan gynnal momentwm ar gyfer newid.
Rhoi cyfarwyddiadau a nodi disgwyliadau yn glir
Siarad yn gadarnhaol am blismona, gan ennyn brwdfrydedd ac ymroddiad
Cymell staff drwy roi canmoliaeth wirioneddol, gan dynnu sylw at lwyddiant a chydnabod perfformiad da
Rhoi adborth gonest ac adeiladol er mwyn helpu pobl i ddeall eu cryfderau a'u gwendidau
Buddsoddi amser i ddatblygu pobl drwy eu hyfforddi a'u mentora, gan gynnig cyfleoedd datblygiadol i staff a'u hannog i dderbyn cyfrifoldebau newydd


	
	Rheoli Perfformiad

	
	
Troi strategaeth yn gynlluniau ac yn gamau gweithredu penodol gan reoli blaenoriaethau croes yn effeithiol gyda'r adnoddau sydd ar gael
Mynd ati mewn ffordd gynlluniedig a threfnus i gyflawni amcanion, gan bennu amserlenni a chanlyniad clir
Nodi cyfleoedd i leihau costau a sicrhau'r gwerth gorau posibl am arian
Dangos meddwl blaengar, gan ragweld problemau a mynd i'r afael â nhw cyn iddynt godi
Dirprwyo cyfrifoldebau'n briodol a grymuso eraill i wneud penderfyniadau
Monitro cynnydd a dwyn pobl i gyfrif am gyflawniad, gan dynnu sylw at arferion da a mynd i'r afael â thanberfformiad yn effeithiol


	
	Gwneud Penderfyniadau

	
	
Casglu, dilysu ac asesu'r holl wybodaeth briodol sydd ar gael i feithrin dealltwriaeth gywir o sefyllfaoedd
Ystyried ystod o opsiynau posibl, gan werthuso tystiolaeth a cheisio cyngor lle y bo'n briodol
Gwneud penderfyniadau clir ac amserol y gellir eu cyfiawnhau, gan adolygu'r rhain yn ôl yr angen
Cydbwyso risgiau, costau a buddiannau, gan ystyried effaith ehangach penderfyniadau
Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd


	
	Cydweithio ag Eraill

	
	
Meithrin cydberthnasau gwaith effeithiol â phobl drwy gyfathrebu clir a dull cydweithredol o weithio
Bod yn weladwy drwy ryngweithio a siarad â phobl yn rheolaidd
Ymgynghori’n eang a chynnwys pobl yn y broses o wneud penderfyniadau, gan siarad â nhw mewn ffordd y maent yn ei deall ac y gallant ymgysylltu â hi
Trin pobl â pharch ac urddas, ni waeth beth fo'u cefndir na'u hamgylchiadau, gan hyrwyddo cydraddoldeb a dileu gwahaniaethu
Trin pobl fel unigolion, gan ddangos doethineb, empathi a thosturi
Hyrwyddo syniadau yn argyhoeddiadol, gan nodi manteision dull gweithredu penodol a cheisio dod o hyd i atebion sydd o fudd i'r ddwy ochr
Mynegi eich barn eich hun yn gadarnhaol ac yn adeiladol, gan ymrwymo'n llawn i benderfyniadau'r tîm




Rhaid i bob unigolyn o Swyddfa Comisiynydd yr Heddlu a Throseddu De Cymru ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddynt ddangos y gallu i gyfrannu at amgylchedd gwaith agored a theg lle ni chaniateir ymddygiad amhriodol. Ni ddylent ddangos unrhyw dystiolaeth y byddant yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

Dull Asesu 

Wrth gwblhau eich cais, sicrhewch eich bod yn cwblhau'r adrannau wedi'u marcio isod yn unig am mai'r rhain yw'r adrannau a fydd yn cael eu hystyried ar gam llunio rhestr fer eich cais.

	
	Llunio rhestr fer

	Cymwysterau
	✔

	Sgiliau 
	✔

	Gwybodaeth
	✔

	Rhinwedd Bersonol – Gwasanaethu'r Cyhoedd
	

	Rhinwedd Bersonol – Proffesiynoldeb
	

	Rhinwedd Bersonol – Arwain Newid
	

	Rhinwedd Bersonol – Arwain Pobl
	

	Rhinwedd Bersonol – Rheoli Perfformiad
	

	Rhinwedd Bersonol – Gwneud Penderfyniadau
	✔

	Rhinwedd Bersonol – Cydweithio ag Eraill
	✔

